Sag om hvorvidt en butik er ansvarlig for de skader deres blomsterreoler har lavet på sagsøgers bil
Ret: Retten i Aarhus (1. instans)
Faggruppe: Civilsag — Småsag
Sagsemner: Erstatning uden for kontrakt;

Retten i Århus

DOM

Afsagt den 18. juni 2012 i sag nr. BS 15-3129/2011:

Sagsøger
Køreskole
Adresse
By
mod
Oasen Århus ApS
Park Alle 7-9
8000 Århus C

Sagen handler om, hvorvidt sagsøgte, Oasen Århus ApS, er ansvarlig for, at
Sagsøgers bil er blevet beskadiget af nogle blomsterreo-ler, og hvorvidt
sagsøger har godtgjort et tab, som sagsøgte er pligtig at er-statte.

Sagen er behandlet efter reglerne om småsager, jf. retsplejelovens kapitel 39.

Dommen indeholder ikke en fuldstændig sagsfremstilling, jf. retsplejelovens §
218 a, stk. 2.

Der er ikke afgivet forklaringer under hovedforhandlingen, hvor sagen blev
gennemgået og procederet, hvorom der henvises til retsbogen.

Retten har i sin fortegnelse over sagens påstande, anbringender og beviser
anført følgende:

Sagsøgerens påstand:

Sagsøgte, Oasen Århus ApS, skal til Sagsøger, betale 49.913,14 kr. med
procesrente af 44.913,14 kr. fra den 29. december 2011.

Sagsøgtes påstand:

Frifindelse

Subsidiært frifindelse mod betaling af et mindre beløb end det påstævnte.

Sagsøgerens anbringender:

Til støtte for sin påstand har sagsøgeren anført,

- at blomsterreoler på hjul uden bremser eller fastlåsning ikke bør placeres på
det pågældende sted, da det danske vejr altid vil give blæst med vindstød med
mellemrum, og de derfor vil være til fare for gående og kørende m.fl.,

STD075148-S01-ST18-K194.01-T3-L01-M14-\D20



Side 2/3

- at sagsøgte burde have taget højde for, at uheldet kunne ske, hvorfor denne
må anses for ansvarlig, og

- at sagsøgers tab skønsmæssigt ud fra det daværende aktivitetsniveau kan
ansættes til 20.000,00 kr. og minimum til 4.455,00 kr.

Sagsøgtes anbringender:

Til støtte for sin påstand har sagsøgte anført,

- at sagsøger ikke har ført fornødent bevis for, at sagsøgte har handlet an-
svarspådragende,

- at det bestrides, at der, selv om det blæste, var tale om stormvejr eller lig-
nende den pågældende dag, men skaden skete på grund af nogle kraftige
vindstød, der fik stativerne til at trille ind i sagsøgerens bil,

- at det bestrides, at sagsøgte har handlet culpøst, og sagsøgte er således ikke
erstatningsansvarlig, da der er tale om en hændelig skade,

- at (til støtte for den subsidiære påstand) sagsøger ikke har dokumenteret sit
tab,

- at beløbet for tabt arbejdsfortjeneste ikke er dokumenteret,

- at der i henhold til aftale mellem F&P og brancheorganisationen for køres-
koler er fastsat en afsavnssats for driftstab til 891,00 kr. pr. dag, hvilket sva-rer
til et dokumenteret tab på 4.455,00 kr.,

- at sagsøger vil kunne optage momsbeløbet fra den betalte selvrisiko som
indgående afgift i den næste afregning til SKAT, og

- at det faktisk dokumenterbare tab for skaden således i alt er 10.644,00 kr.

Rettens begrundelse og afgørelse

Det lægges til grund, at blomsterstativerne var placeret på asfalten/fortovet ud
for forretningen Oasen i Park Allé i Århus, at hjulene på stativerne ikke var
låst, og at der var opstået fordybninger eller huller i asfalten efter stati-vernes
placering der gennem mange år. Der er ikke oplysning om særlige vejr- eller
vindforhold den dag, da stativerne blæste ud over fortovet og for-voldte skade
på Sagsøgers holdende bil.

Når henses til, at stativerne med varer, der udbydes til salg, har været place-ret
på et ret befærdet fortov og ud for en ret trafikeret gade, har Oasen Århus ApS
været nærmest til at sikre sig stativernes forbliven på stedet ved fastlås-

STD075148-S01-ST18-K194.01-T3-L01-M14-\D20



Side 3/3

ning af hjulene eller fastgørelse til det bagvedliggende gitter; risikoen for, at
der kunne ske ulykker som den i sagen omhandlede, påhviler Oasen Århus
ApS, som således er ansvarlig for den Sagsøger påførte skade.

Vedrørende opgørelse af erstatningskravet har Sagsøger ikke doku-menteret et
større beløb end 10.644 kr. : selvrisikoen på 6.189 kr. og afsavn-serstatning på
4.455 kr. efter den for 2012 oplyste sats i aftalen mellem For-sikring og
Pension og brancheorganisationen for køreskoler. Der er herved lagt vægt på,
at der ikke er grundlag for at tilkende Sagsøger det beløb, som forsikringen
har udbetalt til ham, da forsikringen ikke er indtrådt i sagen. Der er endvidere
lagt vægt på, at der ikke foreligger nogen dokumentation i form af regnskaber
eller indgåede aftaler m.v.

Da Person ikke repræsenterer Sagsøger som advokat eller erhvervsmæssigt, er
der ikke grundlag for at tage påstanden om 5.000 kr. i vederlag til følge.

Efter sagens udfald må Oasen ApS anses for den mest vindende part og skal
således tilkendes omkostninger. Under hensyntagen til sagens værdi, udfald
og forløb, herunder hovedforhandlingens varighed, fastsættes omkostninger-
ne til advokatbistand til 3.800 kr.

Thi kendes for ret:

Sagsøgte, Oasen Århus ApS, skal inden 14 dage til Sagsøger, betale 10.644
kr.. med procesrente fra den 29. december 2011.

Inden 14 dage skal Sagsøger til Oasen Århus ApS betale sagens omkostninger
med 3.800 kr.

Dommer

STD075148-S01-ST18-K194.01-T3-L01-M14-\D20